**MWONGOZO WA KUSAHIHISHA INSHA**

1. **Insha ya lazima**

Wewe ni katibu katika Wizara ya Usalama. Andika kumbukumbu za mkutano ulioandaliwa kujadili athari za janga la mafuriko na jinsi ya kupambana na swala hili.

1. Ukiwa Kiranja Mkuu shuleni mwenu, andika memo kwa wanafunzi wote ukiwafahamisha umuhimu wa wanafunzi kushiriki katika mijadala inayoandaliwa shuleni.
2. Tunga kisa kitakachodhihirisha maana na matumizi ya methali:

Atangaye na jua, hujua

1. Andika kisa kinachoanzia na maneno yafuatayo;

Nilirauka asubuhi na mapema nikiwa na mseto wa mawazo, niling’amua kuwa siku ya siku ilikuwa imewadia …

**Swali la kwanza**

Hii ni insha ya kumbu kumbukumbu.

Mwanafunzu azingatie yafuatayo;

1. **Anwani**

Anwani ionyeshe ni kumbukumbu za mkutano wa wizara ya usalama. Kionyeshe;

* Lengo la mkutano
* Mahali pa mkutano
* Tarehe na wakati wa mkutano.
1. **Mahudhurio**

Mwanafunzi ataje waliohudhuria mkutano katika orodha ya itifaki.

Katibu lazima awe katika mkutano huu.

Iwapo kuna waliokosa kuhudhuria mkutano na udhuru au bila udhuru watajwe pia

Wageni waalikwa wataje mathalan, wataalamu wa maswala ya mafuriko au maafisa wa Msalaba Mwekundu.

1. **Ajenda**

Mwanafunzi ataje ajenda za mkutano huu. Ziorodheshwe kwa namna zitakavyojadiliwa.

Mkutano bila ajenda sio mkutano! Kwa hiyo, mwanafunzi akikosa sehemu hii aadhibiwe. Ondoa 2A.

1. **Kumbukumbu zenyewe**

Kumbukumbu za kwanza tatu ni lazima ziwepo kwa kuwa ni sehemu ya sura ya kumbukumbu. Kama vile;

KUMB 1/24: Ufunguzi wa mkutano

KUMB 2/24 Kusoma na kuidhinisha kumbukumbu za mkutano uliopita

KUMB 3/24 Maswala ibuka

KUMB 4/24 Shughuli za siku.

Mwanafunzi ajadili mambo aliyoorodhesha katika ajenda katika shughuli za siku.

Baadhi ya hoja zitakazojadiliwa ni kama vile;

* Vifo
* Kupoteza makao
* Mkurupiko wa Magonjwa yatokanayo na maji
* Uharibifu wa miundomisingi
* Uharibifu wa mazao shambani
* Kukatiza usafiri
* Mmonyoko wa udongo n.k

Baadhi ya njia za kupambana na swala hili ni;

* Kuwapa msaada walioathirika
* Kujenga vizuizi vya maji mengi
* Kujenga mabwawa ya kuhgufadhi maji hayo
* Kuwahamasisha wananchi kuhamia sehemu za juu kama milimani
* Kutafuta matibabu ya magonjwa ya maji kama vile kipindupindu n.k
1. **Mambo mengineyo**
2. **Kufunga mkutano**

Mkutano ufungwe kwa maombi na kisha kutoa tarehe ya mkutano mwingine.

Sehemu ya kutia sahihi iwekwe. Sahihi ya mwenyekiti na katibu.

**Zingatia yafuatayo:**

* Hili ni swali la pande mbili, kwa hivyo mwanafunzi aeleze athari za mafuriko na namna ya kupambana nayo. Akiandika sehemu moja mwanafuzi asipite alama ya C+ (10)
* Mwanafunziakikosa kipegele kimoja cha sura ya kumbukumbu asiadhibiwe. Lichukuliwe kama kosa la kimtindo tu.
* Urefu wa insha ukadiriwe vilivyo.

**Swali la pili**

Hii ni insha ya Memo.

Mwanafunzi azingatie yafuatayo ;

1. **Anwani**

**Anwani itaje kuwa ni memo – hiki ni kigezo muhimu.**

Tarehe ya memo ionyeshwe

Kutoka kwa; - Kiranja Mkuu

Kwenda kwa;- Wanafunzi wote

1. **Mada**

KUH. UMUHIMU WA MIJADALA SHULENI

1. **Mwili**

Mwanafunzi azingatie baadhi ya hoja zifuatazo;

* Kukuza umoja na utangamano shuleni
* Kukuza ujamii kama nguzo ya kisaikolojia
* Kuwasaidia wanafunzi waliolegea katika masomo fulani
* Kusaidiana kupunguza msongo wa mawazo
* Kuelekezana njia mbadala za kufanya mambo
* Kukuza ukakamavu wa kuongea hadharani n.k
1. **Hitimisho**

Mwanafunzi ahitimishe kwa kutoa maoni yake kuhusu swala la mjadala na kutoa mwelekeo wa mijadala shuleni.

1. **Kimalizio**

Jina

Sahihi

Cheo

* **Mwanafunzi asipotaja kuwa ni memo aondolewe alama 4S**
* **Kadiria urefu wa insha.**

**Swali la tatu**

**Atangaye na jua hujua**

Ni insha ya methali.

Maana ya methali; mtu achanikaye kwenye jua, kwa kutembea tembea au kujishughulisha hupata manufaa au kufaidika zaidi kulika anayekaa tu.

Kisa kitakachotungwa kiweze kuafiki maana hii.

**Mwanafunzi anaweza kurejelea visa vifauatavyo;**

* Mwanafunzi aliyekuwa anajituma katika shughuli za kusoma kisha akafaulu maishani kupiti masomo.
* Mwanafunzi aliyekuwa anajituma katika shughuli za michezo kisha akafaulu maishani kupiti michezo.
* Mkulima aliyejikaza shambani kwa shughuli za upanzi wa mimea na ulezi wa mifugo kisha akapata hela nyingi n.k

Kisa kionyeshe sehemu mbili. Sehemu ya kutanga na jua/ kuwa katika kutaka kujua au kuchanika katika bidii.

Mwanafunzi asipoonyesha pande mbili katika kisa asipite alama ya C+.

Mwanafunzi asitumie vibadala/ Visawe vya methali hii. Akitumia aondolewe alama 4S

**Swali la nne**

Hii ni insha ya mdokezo.

Mwanafunzi anafaa kumalizia insha hii kwa kutunga kisa kinachoendana na mdokezo huu.

Baadhi ya visa ni kama ifavyo;

* Kisa cha mtu aliyekuwa anasubiri kuhukumiwa baada ya misururu ya kesi kotini.
* Kisa cha mwanamwali aliyekuwa anasubiri harusi yake ya kukata na shoka.
* Kisa cha mwanafunzi aliyekuwa anasubiri matokeo ya mitihani yake n,k

Kisa kitakachotungwa kionyeshe, subira na matokeo ya subira hiyo.

Matokeo yanaweza kuwa mazuri au mabaya.

Urefu wa insha uzingatiwe.